ལན།དེའང་སྔོན་ཞང་ཞུང་གི་རྒྱལ་ས་གྲགས་ཆེ་བ་དབུས་ཕྱོགས་སུ་མཁར་བཞི་དང་།ཕྱོགས་ཀྱི་རྫོང་བཞི་བཅས་ཡོད་ལ།མཁར་བཞི་ནི།ཁྱུང་ལུང་དངུལ་མཁར།སྤུ་ཧྲེང་སྟག་ལ་མཁར།སྨེ་ཤང་བྱི་བ་མཁར།མ་པང་སྤོས་མོ་མཁར་དང་བཞིའོ།།ཕྱོགས་ཀྱི་རྫོང་བཞི་ནི།དྭང་ར་ཁྱུང་རྫོང་།སེ་རིབ་འབྲུག་མོ་རྫོང་།རུ་ཐོག་སེང་གེ་རྫོང་།མང་ཡུལ་སྟག་མོ་རྫོང་།གཞན་ཡང་སྦིལ་ཏི་ཧྲང་རྫོང་སོགས་མང་ཞིག་ཡོད་སྐད་དོ།།དེང་གཙོ་བོ་བོད་ལྗོངས་མངའ་རིས་ས་ཁུལ་གྱི་གངས་ཏི་སེའི་ཁོར་ཡུག་དང་རུ་ཐོགསྤོས་རི་ངད་ལྡན་དང་ཁྱུང་ལུང་དངུལ་མཁར་སོགས།དེ་བཞིན་ནག་ཆུ་ས་ཁུལ་ཉི་མ་རྫོང་ཁོངས་དྭང་ར་དང་རྟ་སྒོ་སོགས།ཆབ་མདོ་ས་ཁུལ་ཁ་རུབ་དང་ཁྱུང་ཡུལ་སྟེང་ཆེན་སོགས་ནས་དེང་ཚན་རིག་པས་ཉམས་ཞིབ་བྱས་པའི་གྲུབ་དོན།ལོ་སྟོང་ཕྲག་བཞི་ལྔའི་གོང་གི་གནའ་རྫས་དང་ཡིག་རིགས།དགོན་ཤུལ་སོགས་ཇི་སྙེད་ཅིག་དོན་བཞིན་ཡོད།།